Vállaj Község
Önkormányzat
Képviselő-testületének
3/2017.(IV.1.)
rendelete

Az első lakáshoz jutás helyi támogatásáról szóló rendelet módosításáról

Vállaj Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörben, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva a következőket rendeli el.
1. §

Vállaj Község Önkormányzata Képviselő-testületének az első lakáshoz jutás helyi támogatásáról  4/2000. (IV.25.) önkormányzati rendelet (továbbiakban: Rendelet) 1. § helyébe a következő rendelkezés lép:

E rendelet célja, hogy az arra rászoruló vállaji lakos részére első lakásuk megszerzéséhez anyagi támogatást nyújtson.
2. §

A Rendelet 2. § (1) bekezdése helyébe a következő rendelkezés lép.

Támogatásban részesíthető:
a) a kérelmező legalább 5 éve állandó lakcímmel rendelkező vállaji lakos
b) a kérelmező minimum ½ részben tulajdonjogot szerzett az ingatlanon
c) a kérelmező az ingatlan megszerzése után három hónapon belül nyújthatja be kérelmét

3. §

A Rendelet 4. § (2) bekezdés b) pontja helyébe a következő rendelkezés lép.
A támogatás mértéke: 
      b) lakásvásárlás esetén a saját erő 20 %-a, legfeljebb 100.000 Forint.
Hatályát veszti a 4/2000. (IV.25.) önkormányzati rendelet

a.)  2.§ (2) bekezdése
b.)  5. § (3) bekezdése
c.)  8. § (3) bekezdése 
Záró rendelkezések
Ez a rendelet 2017. április 1. napján lép hatályba.
     Vilmos István sk.:                                                            Janovszkiné Veres Szilvia sk.:
       polgármester                                                                                  aljegyző

